481 ATT DWAR IL-VJOLENZA DOMESTIKA Biex jagħmel dispożizzjonijiet speċjali dwar il-vjolenza domestika u biex jagħmel emendi konsegwenzjali u emendi oħra fil-Kodiċijiet Kriminali u Ċivili. L-ATTXX tal-2005, kif emendat bl-AttiX tal-2013 u VII tal-2015. L-ATTXX tal-2005, kif emendat bl-Atti L-ATTXX tal-2005, kif emendat bl-AttiX tal-2013 u VII tal-2015. L-ATTXX tal-2005, kif emendat bl-Atti Taqsima I Introduttorju u Definizzjonijiet 1. Titolu fil-qosor. It-titolu fil-qosor ta’ dan l-Att hu l-Att dwar il-Vjolenza Domestika. Tifsir. 2. F’dan l-Att, sakemm ir-rabta tal-kliem ma tkunx teħtieġ mod ieħor: " il-Kummissjoni " tfisser il-Kummissjoni stabbilita bl-artikolu 3; " membru domestiku " tinkludi: (i) persuni miżżewġin jew li kienu qabel miżżewġin lil xulxin; (ii) persuni li jgħixu fl-istess dar mal-ħati jew li kienu jgħixu mal-ħati f’perjodu ta’ sena qabel ir-reat; (iii) persuni liż-żwieġ tagħhom ikun ġie xolt jew dikjarat null; (iv) ġenituri u t-tfal tagħhom; (v) adulti oħra li jkunu joqogħdu fl-istess dar; (vi) persuni li jkunu, jew li kienu, għarajjes kemm formalment kemm in formalment bil-ħsieb li jiżżewġu; (vii) persuni li jiġu minn xulxin jew b’konsangwinità jew b’affinità sat-tielet gradin kluż; (viii) persuni li għandhom jew kellhom tifel bejniethom; (ix) it-tarbija konċepita iżda li tkun għad trid titwieled ta’ xi waħda mill-persuni msemmija fil-paragrafi iii), it-tnejn inklużi; " il-Ministru " tfisser il-Ministru responsabbli għall-politika soċjali; "vjolenza domestika " tfisser kull att ta’ vjolenza, anki jekk verbali biss, li jsir minn membru domestiku wieħed fuq membru domestiku ieħor u tinkludi kull ommissjoni li tikkaġuna ħsara fiżika jew morali lil ħadd ieħor. TAQSIMA II Kummissjoni dwar il-Vjolenza Domestika 3. (1) Għandu jkun hemm Kummissjoni li tissejjaħ il-Kummissjoni dwar il-Vjolenza Domestika li għandha tkun komposta minn President u mhux inqas minn ħames membri oħra, b’wieħed minnhom ikun persuna b’diżabilità, u b’dawn il-membri kollha jkunu maħturin mill-Ministru wara konsultazzjoni ma’ dawk l-aġenziji jew entitajiet pubbliċi u privati involuti fir-riċerka, il-prevenzjoni u t-trattament tal-vjolenza domestika skont ki f il-Ministru jista’ jidhirlu xieraq. Membru tal-Kummissjoni jista’ jinħatar mill-ġdid wara li jiskadilu t-terminu tal-ħatra tiegħu. (2) Persuna ma tistax tkun kwalifikata biex ikollha kariga bħala membru tal-Kummissjoni jekk hija tkun Ministru jew Segretarju Parlamentari. (3) Bla ħsara għad-dispożizzjonijiet ta’ dan l-artikolu, il-kariga ta’ membru tal-Kummissjoni ssir vakanti: (a) meta jagħlqu t-tliet snin mid-data tal-ħatra jew f’dik id-data li tiġi qabel skont ma jista’ jiġi speċifikat fl-istrument li bih ikun inħatar; jew (b) mar-riżenja b’ittra indirizzata lill-Ministru; jew (ċ) meta tinqala’ xi ċirkostanza li, kieku persuna ma kienetx membru tal-Kummissjoni, kienet iġġib l-iskwalifika tagħha minn dik il-ħatra. (4) Membru tal-Kummissjoni jista’, f’kull żmien, jitneħħa mill-Ministru wara konsultazzjoni mal-membri l-oħra tal-Kummissjoni u jkun sostitwit minn membru ieħor. 4. Funzjonijiet. Il-Kummissjoni għandu jkollha l-funzjoni li tagħti parir lill-Ministru fuq kull aspett tal-vjolenza domestika u b’mod partikolari fuq: (a) it-tkabbir tal-konoxxenza u l-għarfien tal-vjolenza domestika u dwar il-fastidju u l-konsegwenzi li dawn iġibu u fuq il-modi u l-miżuri biex jitnaqqas l-għemil tagħhom; (b) oqsma ta’ vjolenza domestika li hu meħtieġ jew mixtieq li ssir riċerka fuqhom; (ċ) l-istrateġiji biex tiġi esposta l-vjolenza domestika u biex jiġi faċilitat l-intervent ta’ aġenziji u entitajiet pubbliċi u privati fir-rigward ta’ vittmi u awturi ta’ vjolenza bħal dik; (d) l-edukazzjoni tal-pubbliku fuq l-aspetti kollha tal-vjolenza domestika; (e) il-modikif tiġi faċilitata l-komunikazzjoni bejn aġenziji u entitajiet pubbliċi u privati li jkunu involuti fit-teħid ta’ azzjoni kontra l-vjolenza domestika; (f) standards għal faċilitajiet ta’ kura għal vittmi u awturi ta’ vjolenza domestika, inklużi servizzi jew faċilitajiet ta’ kenn pubbliċi jew privati; (g) standards u protokolli għall-operaturi; (h) il-proċeduri għall-koordinament effettiv f’livell nazzjonali tal-attivitajiet ta’ aġenziji u entitajiet pubbliċi u privati mqabbdin fl-għoti ta’ servizzi dwar materji ta’ vjolenza domestika inklużi servizzi ta’ sostenn; (i) pjan komprensiv u koordinat għall-ġbir ta’ informazzjoni dwar vjolenza domestika biex din tintuża mill-qrati, prosekuturi, uffiċjali għall-infurzar tal-liġi, operaturi tal-kura fis-saħħa, operaturi soċjali u aġenziji u entitajiet oħra b’mod li tiġi protet ta l-identità tal-vittmi ta’ vjolenza domestika; (j) l-żvilupp ta’ pjan komprensiv għal programm multi-dixxiplinarju ta’ prevenzjoni attiva u ta’ intervent kmieni; (k) it-taħriġ speċjalizzat għall-gruppi professjonali involuti; u (l) il-konsultazzjoni li ssir u nisġa ta’ komunikazzjoni ma’ entitajiet nazzjonali u internazzjonali rilevanti oħra. 5. Laqgħat. (1) Il-Kummissjoni għandha tiltaqa’ fi żmien xahar minn meta titwaqqaf u, wara, daqstant spiss daqs kemm ikun meħtieġ jew spedjenti. (2) Il-Kummissjoni għandha titlaqqa’ mill-President fuq inizjattiva tiegħu nnifsu jew wara li ssirlu talba minn tnejn mill-membri l-oħra tal-Kummissjoni. (3) Il-Kummissjoni ma għandhiex taġixxi kemm-il darba ma jkunx hemm kworumpreżenti magħmul mill-President u mhux inqas minn żewġ membri oħra. (4) Id-deċiżjonijiet tal-Kummissjoni għandhom jgħaddu b’maġġoranza sempliċi tal-voti tal-membri preżenti u f’każ ta’ parità ta’ voti, il-President għandu jkollu u jeżerċita t-tieni vot jew vot deċiżiv. (5) Kull vakanza li jista’ jkun hemm fost il-membri tal-Kummissjoni ma għandhiex tinvalida l-proċeduri tal-Kummissjoni. (6) Bla ħsara għad-dispożizzjonijiet ta’ dan l-Att, il-Kummissjoni tista’ tirregola l-proċedura tagħha stess. 6. (1) Sal-aħħar ta’ Marzu tas-sena li tiġi minnufih wara s-sena tat-twaqqif tagħha, il-Kummissjoni għandha tippubblika rapport tal-attivitajiet kollha tagħha u għandha tibqa’ tagħmel rapport bħal dak sal-aħħar ta’ Marzu ta’ kull sena li tiġi wara. Kopja tar-rapport għandha tintbagħat lill-Ministru li għandu, mhux aktar tard minn erba’ gimgħat wara li jirċievi r-rapport, iqiegħed kopja tiegħu fuq il-Mejda tal-Kamra b’dan illi jekk il-Kamra ma tkunx qegħda tiltaqa’, allura dak ir-rapport għandu jitqiegħed sa mhux aktar tard minn erba’ ġimgħat wara li l-Kamra terġa’ tibda tiltaqa’. (2) Ir-rapport imsemmi fis-subartikolu (1) għandu, fi żmien tmien ġimgħat mid-data li fiha kopja tiegħu titqiegħed fuq il-Mejda tal-Kamra, jiġi diskuss mill-Kumitat dwar l-Affarijiet Soċjali tal-Kamra tad-Deputati jew xi kumitat ieħor li jissostitwih. 7. Persuni biex jgħinu lill-Kummissjoni. Il-Ministru jista’, kull meta l-Kummissjoni titolbu, jaħtar persuna jew jassenja uffiċjal pubbliku biex jgħinha, f’kapaċità konsultiva, għall-fini tal-eżerċizzju ta’ kull waħda mill-funzjonijiet tagħha taħt dan l-Att. 8. Segretarju u persunal. (1) Għandu jkun hemm Segretarju tal-Kummissjoni li jkun persuna maħtura bħala tali mill-Ministru jew uffiċjal pubbliku assenjat mill-Ministru biex jaqdi l-funzjonijiet ta’ Segretarju. (2) Il-Kummissjoni għandu jkollha wkoll dak il-persunall-ieħor skont mal-Ministru jista’ jqis meħtieġ u li huwa jaħtar jew jassenja kif hawn qabel imsemmi. TAQSIMA III Aġenzija Msemmija 9. Aġenziji msemmija. (1) Il-Ministru għandu jsemmi organizzazzjoni waħda jew aktar, istituzzjonijiet jew korpi oħra li magħhom ikunu saru arranġamenti kif provdut fis-subartikolu (2) bħala l-aġenzija li tkun responsabbli għall-organizzazzjoni ta’ programmi ta’ prevenzjoni, terapija u, jew ta’ kura għal vittmi u awturi ta’ vjolenza domestika. (2) Il-Ministru għandu jassenja dawk is-servizzi li għandhom jiġu provduti mill-organizzazzjoni, istituzzjoni jew korpimsemmija. (3) L-arranġamentimsemmija fis-subartikolu (1) għandhom jispeċifikaw is-servizzi li l-organizzazzjoni, istituzzjoni jew korp ieħor ikunu mistennija li jipprovdu sakemm itul u l-arranġamenti u li għandhom jinkludu dawn li ġejjin: (a) programmi ta’ prevenzjoni, terapija u, jew ta’ kura għal vittmi u awturi ta’ vjolenza domestika; (b) faċilitajiet ta’ linja ta’ komunikazzjoni ta’ għajnuna pubblika biex ikun hemm aċċess ta’ emerġenza għal servizzi ta’ appoġġ speċjalizzati f’dawk l-oqsma relatati mal-vjolenza domestika; (ċ) esperti li jivvalutaw xi jkunu l-ħtiġiet ta’ vittmi tal-vjolenza domestika, inkluż l-iżvilupp ta’ pjan ta’ kura għal kull persuna riferita; (d) akkomodazzjoni mkennija għal vittmi ta’ vjolenza domestika, inkluża dik li tingħata bisħab ma’ organizzazzjonijiet, istituzzjonijiet jew korpi oħra li jipprovdu akkomodazzjoni bħal dik; (e) il-ġbir u t-tixrid lil persuni u korpi li jkollhom interess ta’ dokumentazzjoni fuq id-drittijiet li għandhom il-vittmi tal-vjolenza domestika u fuq ir-rimedji u s-servizzi disponibbli għalihom; (f) il-ġbir ta’ informazzjoni dwar il-vjolenza domestika biex din tintuża fil-Qrati, minn prosekuturi, uffiċjali li jinfurzaw il-liġi, operaturi fil-kura tas-saħħa, ħaddiema soċjali u aġenziji u entitajiet oħra, b’mod li tkun protetta l-identità tal-vittmi tal-vjolenza domestika. (4) (a) L-arranġamentimsemmija fis-subartikolu (1) għandhom ukoll jipprovdu għall-iffinanzjar mill-Ministru tas-servizzi miftiehma mal-organizzazzjoni, istituzzjoni jew korp ieħor. (b) L-aġenzija msemmija għandha żżomm il-fondi msemmija fil-paragrafu (a) separatament mill-fondi l-oħra tal-aġenzija, li għandha żżomm kif imisskotba tal-kontijiet relattivi awditjati minn awdituri maħturin minnha bi ftehim mal-Ministru u li barra minn hekk ikunu jistgħu jiġu awditjati mill-Awditur Ġenerali. (5) L-aġenzija msemmija għandha, sa mhux aktar tard minn tliet xhur wara li tagħlaq kull sena finanzjarja, tgħaddi lill-Ministru: (a) kopja tal-kontijiet annwali kif ċertifikati mill-awdituri; (b) rapport fuq il-ħidma tal-aġenzija matul is-sena. (6) Ir-rapport imsemmi fis-subartikolu (5)(b) għandu jitqiegħed fuq il-Mejda tal-Kamra mill-Ministru sa mhux aktar tard minn sitt ġimgħat wara li jirċevih, jew meta l-Kamra f’dak il-perjodu ma tkunx qegħda tiltaqa’ mhux aktar tard mit-tieni ġimgħa wara li l-Kamra terġa’ tibda tiltaqa’, u dan ir-rapport għandu, fi żmien tmien ġimgħat mid-data li fiha kopja tiegħu titqiegħed fuq il-Mejda tal-Kamra, jiġi diskuss mill-Kumitat dwar l-Affarijiet Soċjali tal-Kamra tad-Deputati jew xi kumitat ieħor li jissostitwih. (7) Kap.9. Kap. 9. Kull membru, uffiċjal, impjegat jew membru tal-persunal ta’ aġenzija msemmija għandu jitqies bħala uffiċjal pubbliku għall-finijiet tal-artikolu 92 tal-Kodiċi Kriminali.